Държавен вестник, бр. 19, 2011 г., стр. 77

БРОЙ  19	
Д Ъ Р Ж А В Е Н  В Е С Т Н И К 	
СТР.  77  
разователното и квалификационното равнище 
на значителни групи от българското общество, 
което е предпоставка и за недостатъчната ин­
тегрираност на някои общности, принадлежащи 
към етнически малцинства. Дезинтеграционен 
потенциал съдържа значителното диференци­
ране между социалните групи в обществото, 
което често се оценява като неприемлива 
несправедливост. Неясният в редица случаи 
произход на капитала намалява авторитета на 
държавата като основен гарант на законността, 
а също така подкопава доверието към успелите 
с труд граждани.
54. Възползвайки се от икономическата криза 
и разширяващите се възможности за пътуване, 
организираната престъпност се активизира в 
сферата на нелегалната миграция и трафика 
на хора, особено на жени и дори момичета, 
с цел сексуална експлоатация и включване в 
групи за улична престъпност. Системните и 
координирани действия на българските служби 
за обществен ред в сътрудничество със служ­
бите на други държави ограничиха значително 
мащаба на тези прояви и с това допринесоха 
за процеса на приемане на страната ни в ЕС.
55. Високата зависимост от енергийни ре­
сурси създава уязвимост в икономически и по­
литически план. Проектите за диверсификация 
на източниците и на маршрутите за доставка 
на енергийни ресурси имат отражение върху 
геополитическата обстановка на Балканите и в 
Европа и директна проекция върху националната 
сигурност на Република България.
56. Състоянието на транспортната, енер­
гийната и комуникационната инфраструктура, 
недостигът на публични финансови средства и 
неефективното им управление влияят негативно 
върху националната сигурност. 
57. Съществен конфликтен потенциал съ­
държат социалната несигурност и рязко изра­
зената социална диференциация. Общественото 
чувство за социална справедливост ерозира 
поради случаите на неправомерно натрупване 
на богатство. 
58. Рисковете за екологичната сигурност 
произтичат от замърсяване на почвата, водата 
и въздуха, унищожаване на природни ресурси 
вследствие на неправомерна дейност и занижен 
контрол, а също така от аварии или бедствия.
59. Постоянният процес на преустройство на 
службите за сигурност и обществен ред, без да 
е изработена стратегическа рамка за реформа, 
ограничи тяхната ефективност в защитата на 
сигурността и в борбата с престъпността.
60. Положени са правните основи, изградени 
са институциите и механизмите и са натрупа­
ни значителен опит и практика в защитата на 
класифицираната информация. Наблюдават се 
пропуски в превенцията срещу нерегламенти­
рания достъп до нея. 
ІІІ.3. Общи изводи за средата за сигурност
61. Външната среда за сигурност, която ще 
оказва влияние върху състоянието на нацио­
налната ни сигурност, ще се характеризира с 
асиметрична многофакторност, висока динами­
ка, неопределеност, нееднозначни и сложни за 
прогнозиране процеси.
62. Тенденциите в средата за сигурност по­
казват, че в бъдеще може да възникнат нови 
конфликтни и кризисни ситуации в различни 
части на света, което ще налага рисковете и 
заплахите за националната сигурност и инте­
ресите на Република България да бъдат посре­
щани извън територията на страната като част 
от съюзните усилия в рамките на НАТО и ЕС.
63. Нито една държава няма да може да 
се справи самостоятелно с рисковете и запла­
хите. Това налага търсенето на многостранни 
подходи при уреждане на важни проблеми на 
развитието и сигурността и засилва взаимоза­
висимостта между политиките, предприемани 
на национално и международно равнище.
64. ООН, НАТО, ЕС, ОССЕ и други междуна­
родни организации имат важна роля в областта 
на превантивната дипломация, управлението 
при кризи, следконфликтното стабилизиране, 
укрепването на демокрацията, спазването на 
правата на човека и върховенството на закона. 
Международните финансови, икономически 
и търговски организации разширяват своето 
влияние, което се отразява и върху средата за 
сигурност.
65. В условията на нарастващо влияние на 
външните фактори вътрешните фактори ще 
продължават да запазват своето решаващо зна­
чение за състоянието на националната сигурност. 
ІV. Политика за сигурност
ІV.1. Общи положения
66. Политиката за сигурност е насочена 
към повишаване на усещането за сигурност 
сред гражданите чрез създаване на необходи­
мите условия и предпоставки за гарантиране 
на националните интереси, ограничаване на 
въздействието от рисковете и заплахите и оп­
тималното разпределяне на ресурсите. 
67. Политиката за национална сигурност е 
комплекс от взаимно свързани приоритети и 
секторни политики, съобразени с политиките 
за сигурност на ЕС и НАТО.
68. Приоритетите и политиките за сигурност 
имат еднакво значение и еднакво влияние 
върху системата за национална сигурност. Те 
са равнопоставени, а тяхната роля и място в 
конкретни ситуации и периоди се определя в 
зависимост от динамиката на средата за сигур­
ност и необходимите действия за реализиране 
на националните интереси.